 ڪيليفورنيا (ويب ڊيسڪ) جيڪڏهن اوهان جي فون ۾ فيس بڪ ناهي ۽ اوهان رڳو ميسينجر استعمال ڪرڻ چاهيو ٿا ته هاڻ ان لاءِ فيس بڪ اڪائونٽ لازمي گھربل هوندو. پر ان کان اڳ رڳو هڪ فون نمبر سان ئي ميسينر تائين پهچ حاصل ڪري سگھبي هئي. پر هاڻ سوشل ميڊيا جي سڀ کان ويب سائيٽ فيس بڪ اعلان ڪيو آهي ته ميسينجر ايپ لاءِ فيس بڪ اڪائونٽ يا پروفائيل جي ڄاڻ گھربل هوندي. هي به پڙهي سگھو ٿا:روس جو دنيا کان ڌار انٽرنيٽ ٺاهڻ جو ڪامياب تجربو…! ان جو سبب اهو آهي ته فيس بڪ ميسينجر تي ايندڙ ماڻهن جي به مڪمل سڃاڻپ چاهي ٿو ۽ ان ڪري ميسينجر ايپ جو سلسلو به فيس بڪ اڪائونٽ سان ئي سلهاڙيو ويو آهي ۽ فيس بڪ ان سان گڏ اوهان جي سوشل نيٽ ورڪنگ پروفائيل تائين به پهچ چاهي ٿو. تجزيانگارن موجب فيس بڪ اِهو قدم ان ڪري کنيو آهي ته جئين ماڻهو سوشل ميڊيا اڪائونٽ طرف به  ڌيان ڏين. ان کان اڳ ميسينجر ۾ سائين اپ لاءِ رڳو فون نمبر گھربل هو. فيس بڪ طرفان ان قدم جي اڳڪٿي  ڪيتريون  ئي ويب سائيٽون اڳ ئي ڪري چڪيون آهن. هي به پڙهي سگھو ٿا:سمارٽ فون ۾گرافين بيٽري متعارف ڪرائڻ جي تياري…! ٻئي پاسي فيس بڪ ميسينجر لاءِ فيس بڪ اڪائونٽ جي شرط تي پنهنجو موقت بيان ڪندي چيو آهي ته هو ميسينجر کي انسٽاگرام ۽ واٽس ايپ سان جوڙڻ چاهي ٿو ۽ ان ڪري اها تبديلي ڪئي وئي آهي. اهڙيءَ طرح هر طريقي سان پيغامن کي محفوظ بڻائڻ لاءِ اهو اهم قدم کنيو ويو آهي.